Ehkki järgmise kooli aktuse aeg surus peale, polnud Järvil võimalik lahkuda. "Mis sa teed?! Seal ei saanud niimoodi öelda ka, et oi, nüüd ma jooksen minema, mul pole enam aega. Seda oleks kohe võetud kui põgenemist!" arvab Järvi, kes tõi selgitustöös mängu ka oma kunstnikuande. "Lõpus mul paluti midagi joonistada. Joonistasin siis pääsukese selle tõestuseks, et Eestis on väga rahumeelne rahvas, kes  pole kunagi kellelegi kallale tunginud, ja ka meie rahvuslind on rahumeelne." Viimase väite võtsid lapsed vastu naerulaginaga.